google/wiki40b huggingface dataset:
Kreslo Barcelona

Uvedenie na trh

Mies bol poverený nemeckou vládou navrhnúť Nemecký pavilón na výstave Barcelona World Arts Fair v Španielsku. Charakteristické pre túto stavbu je uvoľnenie tvarov a používanie materiálov ako sklo, oceľ či mramor. Po dokončení návrhu pavilónu sa začal spolu so spolupracovníčkou Lilly Reichovou zaoberať dizajnom nábytku. Neskôr o tejto práci povedal: „Stolička je veľmi zložitý objekt. Vie to každý, kto niekedy stoličku skúšal vytvoriť. Je tam nekonečne veľa možností a problémov – stolička musí byť ľahká, silná a zároveň pohodlná. Je omnoho ľahšie postaviť mrakodrap ako vytvoriť stoličku.“ Táto výstava medzinárodného formátu sa konala za prítomnosti španielskej kráľovskej rodiny a mnohých významných vládnych úradníkov európskych krajín. Mies tu bol vystavený veľkému tlaku, uvedomujúc si dôležitosť podujatia. O tejto stoličke sa vyjadril, že je to: „Dôležitá stolička, elegantná a drahá. Musí byť monumentálna. Nemôžete ju použiť ako stoličku do kuchyne.“ Hovorí sa, že bola inšpirovaná sedacím skladacím nábytkom z čias Rímskej ríše. Tento veľkolepý a spoločenský pôvod bol pre túto stoličku vhodný a bol nesporne úmyselný. A skutočne sa tieto stoličky stali “kráľovskými trónmi“, keď si na ne sadali členovia španielskej kráľovskej rodiny pri návšteve pavilónu. Boli jedinými stoličkami v celom pavilóne.

Kreslo

Kostra stoličky bola z ocele a sedacia časť na týchto prvých prototypoch bola kožená slonovinovej farby. V roku 1950 Mies túto stoličku vylepšil s použitím novovytvoreného materiálu – nerezovej ocele. Toto vylepšenie umožnilo výrobu kresla z jedného kusu kovu. Kreslo Barcelona (Barcelona Chair) nazývané tiež Pavilion chair získalo rýchlo obľubu a popularitu mnohých dizajnérov aj verejnosti. Skoro okamžite po uvedení sa dostalo aj do masovej výroby a vyrába sa dodnes. Modernistický princíp v tvorbe nábytku v polovici 20. storočia je vo vytvorení prvkov dostupných masám. Táto stolička je však skôr výnimkou. Cena materiálov ale aj náklady na výrobu sú vysoké. K vysokej cene tiež prispela prezentácia v nemeckom pavilóne spojená s návštevou španielskej šľachty. Neskôr boli navrhnuté aj ďalšie nábytkové prvky, ktoré síce neboli vytvorené Mies van der Rohom, ale nasledovali jeho štýl. Dizajnéri používali rovnaké stoličkové nohy a rovnaké typy koženého prešívaného čalúnenia.
Honda NSX

Prvá generácia (1990-2005)

V roku 1984 poverila taliansku dizajnérsku firmu Pininfarina aby vytvorila HP-X (Honda Pininfarina Xperimental), ktorý mal mať konfiguráciu s motorom C20A umiestneným v strede. Z konceptu HP-X sa vyvinul prototyp NS-X (New Sportscar eXperimental)
Dizajn karosérie špeciálne vyvinuli Okuyuma a Uehara po naštudovaní 360-stupňovej viditeľnosti z vnútra kokpitu stíhacieho lietadla F-16.
Ray Conniff

Zo života

Na trombón ho učil hrať jeho otec, hudbu a aranžovanie sa učil sám za pomoci učebníc. Po druhej svetovej vojne, počas ktorej slúžil v Americkej armáde, sa pripojil ku jazzovému Bigbandu, ktorý viedol Artie Shaw, tu neskôr úspešne pôsobil ako aranžér. Neskôr pracoval pre Mitch Millera, ktorý bol vedúcim vyhľadávačom talentov pre nahrávaciu spoločnosť Columbia Records. Spolupracoval aj s ďalšími známymi umelcami ako boli Rosemary Clooney, Marty Robbins, Frankie Laine, Johnny Mathis, Guy Mitchell a Johnnie Ray. Veľmi významnou sa v roku 1955 stala jeho práca pre speváka Dona Cherryho. V tej dobe tvoril a vystupoval pod umeleckým pseudonymom Jay Raye (čo bol akronym vytvorený z jeho krstného a rodného mena Joseph Raymond).
Najznámejšia a najdôležitejšia etapa jeho života nastala v roku 1959, keď prvýkrát účinkovala ním zostavená a vedená spevácka skupina Ray Conniff Singers, ktorú vtedy vytvorilo 25 spevákov - 13 mužov a 12 žien.
Jeho hudba bola použitá tiež vo filme Niečo na tej Mary je z roku 1998.
Conniff bol trikrát ženatý. Z prvého manželstva (1938) s Emily Jo Ann Imhof mal syna Jamesa Lawrencea a dcéru Jo Ann Patriciu. Jeho druhá manželka (august 1947), Ann Marie Engberg, priniesla do manželstva nevlastného syna Richarda J. Biba. Dňa 2. augusta 1968 sa oženil so Verou Schmidheinovou, mali spolu dcéru Tamaru Allegru.
Pornografia

Pornografia (z gréc. πορνογραφία pornografía < pornographos < porné (prostitútka) + grafein (písať)) alebo hovorovo porno je opis alebo zobrazenie ľudského tela alebo sexuálnej aktivity s cieľom sexuálneho vzrušenia alebo uspokojenia. Pornografia je v určitom zmysle podobná erotike, ktorá je formou umeleckého stvárnenia tej istej témy.
V posledných desiatkach rokov sa prudko rozvíja priemysel produkcie a spotreby pornografie, najmä vďaka prudkému rozvoju technológií DVD a internetu.
Gádú

Gádú (maldiv. ގާދޫ‎) je jeden z obývaných ostrovov na atole Lámu na Maldivách. Počet obyvateľov je 422 (jún 2006), dĺžka ostrova 1 950 m, šírka 1 100 m. Vzdialenosť od hlavného mesta Male je 258,11 km.
Pont-du-Casse

Poloha

Obec má rozlohu 19,1 km². Najvyšší bod je položený 204 m n. m. a najnižší bod 53 m n. m.

Obyvateľstvo

Počet obyvateľov obce je 4 299 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Margaréta Habsburská (1346 – 1366)

Margaréta Habsburská (* 1346 – † 14. november 1366) bola tretia dcéra rakúskeho vojvodu Albrechta II. Múdreho a Jany z Pfirtu.
Už ako malé dieťa bola Margaréta zasľúbená synovi vládkyne Tirolska Margaréty Tirolskej, Meinhardovi. Od roku 1361 bol Meinhard matkiným spoluvládcom a o dva roky neskôr zomrel. Manželstvo bolo bezdetné a Margaréta sa vydala druhý raz.
Zomrela ako dvadsaťročná a je pochovaná v Brne.
Horní Židovka

Ochrana

V okrese Brno-venkov sa s využitím vymedzení ekologicky významných segmentov krajiny, tvoriacich kostru ekologickej stability v rámci biogeografického výskumu (A. Buček, J. Lacina, 1986) podarilo v 90. rokoch doplniť sieť lesných rezervácií o cenné segmenty prirodzených lesných geobiocenóz. K najvýznamnejším lesným rezerváciám vyhláseným vďaka spolupráci geobiocenológa Jána Lacinu a okresného úradníka Františka Mlatečka na okrese Brno-venkov patrí okrem iných PP Horní Židovka.
Tvorí ju skalnatý rulový chrbát. Predmetom ochrany sú zvyšky prirodzenej bučiny s javorom a dubom s bylinným podrastom s výskytom ohrozenej zubačky deväťlistej. Ide o významné biocentrum zmiešaného listnatého lesa uprostred smrekových monokultúr. Lokalita je veľmi geomorfologicky zaujímavá.
Alentejo

Alentejo (výslovnosť IPA /ɐ.lẽ.'tɛ.ʒu/) je región v južnom Portugalsku, južne od rieky Tejo. Je jedným (a to najväčším) z piatich hlavných regiónov Portugalska. Región má rozlohu 31 152 km² a žije v ňom 770 265 obyvateľov (2007) (hustota 25 obyvateľov na km²). Hlavným mestom je Évora.
Ženská dvojhra na French Open 2016

Priebeh turnaja

Na začiatku turnaja súperili o post svetovej jednotky tri najvyššie nasadené hráčky - Serena Williamsová, Agnieszka Radwańská a Angelique Kerberová, ktorá ako úradujúca šampiónka Australian Open vypadla už v úvodnom kole. Agnieszka Radwańská potom skončila v osemfinále. Američanka si prvú pozíciu po turnaji udržala.
Serena Williamsová usilovala tretíkrát o svoju 22. grandslamovú trofej a vyrovnanie rekordu otvorenej éry Steffi Grafovej. Neuspela už v semifinále US Open 2015 a ani vo finále Australian Open 2016. Roland Garros predstavoval jej jediný turnaj "veľkej štvorky", na ktorom nikdy nevyhrala dva ročníky za sebou.
V open ére sa parížska obhajoba do roku 2016 podarila piatim tenistkám. Išlo o 21. Grand Slam Sereny Williamsovej, na ktorom plnila úlohu najvyššie nasadenej hráčky (11 z 20 takýchto predošlých prípadov premenila na titul). Titulom sa mohla stať najstaršou šampiónkou French Open, ale vekový rekord Maďarky Zsuzsy Körmöczyovej z roku 1958, ktorá triumfovala vo veku 33 rokov a 279 dní, nezlomila.
Do štvrťfinále grandslamu sa prvýkrát prebojovala 108. hráčka klasifikácie Shelby Rogersová. Okrem sestier Sereny a Venus Williamsových sa tak stala prvou Američankou v tejto fáze Roland Garros od roku 2005, kedy sa medzi poslednú osmičku pozrela Lindsay Davenportová.
Za zhoršené podmienky na dvorci kritizovala organizátorov svetová dvojka Agnieszka Radwańská, ktorá v osemfinále prekvapivo vypadla so 102. hráčkou rebríčka Pironkovovou. Pred prerušením pre dážď viedla 6–3 a 3–0. Následne však stratila desať hier za sebou a odišla porazená. Hru zhodnotila slovami: „Toto predsa nie je desaťtisícový turnaj ..., ale Grand Slam. Ako vôbec môžete povoliť, aby sa hralo v daždi?“ Postupujúca Bulharka k tomu uviedla: „... bol to mimoriadne ťažký zápas, skoro dva dni sme čakali, než sme ho mohli dohrať.“ V rovnaký hrací deň skončila aj šiesta nasadená Simona Halepová, ktorá medzi poslednou šestnástkou tenistiek nestačila na Samanthu Stosurovú potom, čo nezvládla dohrávku po dažďovej pauze.
Saleux

Poloha

Obec má rozlohu 8,02 km². Najvyšší bod je položený 116 m n. m. a najnižší bod 30 m n. m.

Obyvateľstvo

Počet obyvateľov obce je 2 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Sauter

Krátky životopis

Naučil sa umeniu kníhtlače. Zo začiatku účinkoval v Nemecku a Rakúsku, kde vo Viedni pôsobil ako korektor Wiener Tagblatt ( Viedenský denník). Pravdepodobne niekto z jeho priateľov mu porozprával o meste Kežmarok pod Vysokými Tatrami, kde žila početná nemecká menšina. Už rok po príchode do Kežmarku založil spolu s Carlom Robertom Schmidtom, neskorším kníhkupcom tlačiareň Sauter a Schmidt. V roku 1882 prevzali od Roberta Bökeia a Júliusa Handla týždenník Karpathen Post (v roku 1880 ho založil Robert Schwartner). Za zodpovedného redaktora bol vymenovaný profesor Friedrich Scholcz. Túto úlohu plnil do septembra 1888. Po ňom na tomto poste Pavol Sauter pracoval až do smrti. Takmer 30 rokov. Roku 1883 ( iné pramene uvádzajú rok 1886) sa rozišiel so spolumajiteľom Schmidtom a založil súkromnú firmu Paul Sauter, Buchdruckerei-gentümer zu Kesmark (Majiteľ kníhtlače v Kežmarku). Po jeho smrti prevzal podnik jeho syn Teodor Augustín Sauter.
Poule-les-Écharmeaux

Poloha

Obec má rozlohu 31,23 km². Najvyšší bod je položený 962 m n. m. a najnižší bod 450 m n. m.

Obyvateľstvo

Počet obyvateľov obce je 1 045 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Polohové preteky (plávanie)

Štafety

V štafetových disciplínach polohové preteky plávajú pretekári štyri plavecké štýly v nasledujúcom poradí: znak, prsia, Motýlik, voľný spôsob.
Ruská pravoslávna cirkev

Ruská pravoslávna cirkev je jednou z autokefálnych pravoslávnych cirkví. Jej najvyšším predstaviteľom je patriarcha Moskvy a celej Rusi – v súčasnosti je ním patriarcha Kirill I.
Ruská pravoslávna cirkev je najväčšou pravoslávnou cirkvou na svete – má okolo 150 miliónov členov. Pôsobí najmä v Rusku ale svoje eparchie má aj v zahraničí, najmä na Ukrajine a v Bielorusku.
V roku 2010 mala 160 eparchií a 207 biskupov.
Prvým z vládcov Kyjevskej Rusi, ktorí sa stali kresťanmi bola kňažná Oľga. Jej vnuk Vladimír zmenil Kyjevskú Rus na kresťanský štát. V roku 988 Vladimír zaviedol kresťanstvo byzantského obradu za oficiálne náboženstvo Kyjevskej Rusi.
Kyjevská cirkev sa najprv stala metropolitnou cirkvou v jurisdikcii konštantínopolského patriarchu. Sídlo cirkvi bolo najprv v Kyjeve. V roku 1325 bolo premiestnené do Moskvy. V roku 1589 sa cirkev stala patriarchátom a získala autokefalitu.
V 17. storočí nastali v cirkvi rozpory, ktoré vyústili do odčlenenia starovercov. Po smrti patriarchu v roku 1700 bola namiesto patriarchu najvyšším orgánom cirkvi Posvätná synoda. Tento stav trval až do roku 1917, keď bol obnovený moskovský patriarchát a menovaný patriarcha.
V 20. storočí vláda komunistov v Rusku znamenala podriadenie cirkvi štátu a tiež aj jej prenasledovanie. Obnova náboženského života nastala až po páde komunizmu koncom 20. storočia.
Le Mesnil-Amand

Poloha

Obec má rozlohu 6,78 km². Najvyšší bod je položený 131 m n. m. a najnižší bod 30 m n. m.

Obyvateľstvo

Počet obyvateľov obce je 167 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Morancez

Poloha

Obec má rozlohu 7,13 km². Najvyšší bod je položený 149 m n. m. a najnižší bod 125 m n. m.

Obyvateľstvo

Počet obyvateľov obce je 1 635 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mauriac (Cantal)

Poloha

Obec má rozlohu 27,61 km². Najvyšší bod je položený 760 m n. m. a najnižší bod 351 m n. m.

Obyvateľstvo

Počet obyvateľov obce je 3 854 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Metakritika

Metakritika je kritika kritiky, napr. Herderova kritika Kantovej Kritiky čistého rozumu.
Piargová dolinka

Názov

Bežne sa pre dolinku používa aj názov Temnosmrečinská dolina, v ktorej dolinka leží. Pôvodcami mena sú poľskí horolezci, ktorí pomenovanie Dolina Piarżysta vzťahujú na celú Temnosmrečinskú dolinu. „Piargy“ označujú skaly. Názov môže mať aj iný základ. Základ slova tvorí staré nárečové slovo piarg s pôvodom v tvaroch berg, perg – parg, ktorý pochádza od starých nemeckých baníkov, ktorí tu dolovali rudy.

Turistika

Pre turistov je neprístupná.
Medzinárodné štandardné číslo knihy

Medzinárodné štandardné číslo knihy (International Standard Book Number, skr. ISBN) je medzinárodný štandardný kód knihy, ktorý presne identifikuje knihu, malo by to byť jednoznačné číslo (nemali by existovať dve knihy s rovnakým ISBN). Ďalšie vydanie toho istého diela má nové číslo ISBN.
ISBN je špecifikované medzinárodnou normou ISO 2108.
Každá krajina má svoje identifikačné znaky na začiatku, Slovensko spolu s Českom má číslo 80. ISBN zabezpečuje národná agentúra, na Slovensku to je Slovenská národná knižnica.
V knihe sa môže vyskytnúť viacero čísel ISBN, pokiaľ ide o viaczväzkové dielo. Jedno číslo je spoločné pre všetky diely a druhé je ISBN konkrétneho zväzku. Stáva sa, že vydavateľstvo sa dopustí chyby a všetky zväzky majú iba jedno ISBN, čiže je čiastočne narušená jednoznačnosť ISBN.
Zhoda ISBN s číslom publikácie je viac výnimkou ako pravidlom. Je na to niekoľko dôvodov: V ISBN sa môže použiť 0 ako číslo knihy, nie všetky ISBN kódy sa musia využiť, vydavateľstvá môžu mať pridelené viac ako jedno ISBN, mnohé vydavateľstvá začali svoju činnosť pred zavedením ISBN.

Kontrolná číslica pre ISBN 13

Pre ISBN 13 sa kontrolná číslica vypočíta tak isto, ako sa počíta v systéme čiarového kódu EAN 13.
Mestské časti Sečoviec

Mestské časti Sečoviec nie sú samosprávnymi jednotkami s vlastnými miestnymi úradmi a starostami, ale sú spravované spoločne mestským úradom na čele s primátorom mesta. Sečovce má dve mestské časti – Kochanovce (od roku 1948) a Albinov (od roku 1951).
Medzibodrocké pláňavy

Vymedzenie

Podcelok zaberá územie v južnej časti Východoslovenskej roviny. Východný okraj vymedzuje štátna hranica s Ukrajinou, južný hranica s Maďarskom. Severným smerom leží Latorická rovina, západným smerom nadväzuje Bodrocká rovina, oba podcelky Východoslovenskej roviny.

Osídlenie

Nerovnomerné rozloženie sídiel v tejto časti Východoslovenskej roviny spôsobuje striedanie stredne husto osídlených a pomerne pustých oblastí. Vo východnej časti ležia mestá Kráľovský Chlmec a Čierna nad Tisou.

Doprava

Centrálnou časťou prechádza zo Slovenského Nového Mesta k Čiernej nad Tisou cesta I/79, na ktorú sa v Kráľovskom Chlmci pripája cesta II/555 z Veľkých Kapušian. Južnou časťou vedie dôležitá železničná trať Košice – Čierna nad Tisou.
Baguer-Pican

Poloha

Obec má rozlohu 15,63 km². Najvyšší bod je položený 90 m n. m. a najnižší bod 1 m n. m.

Obyvateľstvo

Počet obyvateľov obce je 1 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Trial

Zápletka

Skladba sa sústredí na hlavnú postavu, Pinka, ktorý žije život naplnený emocionálnymi traumami a požívaním návykových látok dosiahol kritický psychologický zvrat. Pink je obvinený za to, „že ukazuje city ... z takmer ľudskej povahy“. To znamená, že sa dopustil trestného činu proti sebe samému tým, že sa snaží komunikovať so svojimi blízkymi. V priebehu piesne je Pink konfrontovaný primárnymi vplyvmi jeho života (ktoré boli predstavené už v albume): zneužívajúci učiteľ, jeho manželka a jeho príliš prehnanou matkou.
Pinkov podvedomý boj o zdravý rozum sleduje nová postava - sudca. Vo filme Pink Floyd: The Wall, ale aj počas koncertných animácií je sudca opísaný ako mohutný červ, ktorý sa ku koncu skladby mení na obrovský zadok (väčší ako pochodujúce kladivá). Žalobca vedie prvé čítanie, v ktorom antagonisti vysvetlujú svoje kroky. Vyvrcholením súdu je sudcov verdikt, a to, „aby bol vystavený pred svojimi rovesníkmi“. Taktiež ho nabáda, aby zničil múr (Tear down the wall) nadvlády príliš prehnanej ženy.

Kompozícia

Skladba sa radí skôr k operete ako ku rockovej skladbe. Z väčšej časti spieva iba Roger Waters, a to všetky postavy uvedené vyššie. Vcelku je orchestriálne vedená, až kým nezačne gitara Davida Gilmoura s bicími Nicka Masona.
Skladba má podobnú kompozíciu ako ďalšia skladba z albumu The Wall, „Run Like Hell“.
Gorgasos (mytológia)

Gorgasos (starogr. Γόργασος – Gorgasos) je v gréckej mytológii syn lekára Machaóna a jeho manželky Antikleie.
Gorgasos pochádzal zo slávnej lekárskej rodiny. Jeho otec Machaón bol synom Asklépia, uctievaného ako boha lekárstva. Matka Antikleia, dcéra messénskeho kráľa Diokla, bola potomkom Faria, syna boha Herma a Danaovej dcéry Fylodameie, zakladateľa messénskeho mesta Farai.
Antický cestovateľ Pausanias, ktorý v druhom storočí precestoval Grécko, sa pri návšteve Fár od miestnych obyvateľov dopočul, že Antikleia okrem Gorgasa priviedla na svet aj syna Nikomacha. Podľa povestí z Fár sa bratia Gorgasos a Nikomachos zdržiavali stále vo Fárach a im potom umierajúci Diokles odovzdal vládu. Bratia si aj po smrti, ešte aj za čias Pausania zachovali schopnosť liečiť chorých i ranených a preto im ľudia do chrámu, ktorý dal vybudovať Glaukov syn Isthmios, prinášali z vďačnosti obetné dary.
Veľká Lomnica

Šport

Pôsobí tu futbalový klub FK Veľká Lomnica.
Antikapitalizmus

Antikapitalizmus zahŕňa množstvo hnutí a ideológií, ktoré odmietajú kapitalizmus. Antikapitalisti sú v presnom zmysle slova tí, čo chcú nahradiť kapitalizmus za iný systém, hoci mnoho antikapitalistických skupín namiesto zrušenia celého kapitalistického systému chce zrušiť alebo nahradiť len určité aspekty kapitalizmu, ktoré oni považujú za zlé. Najznámejšie antikapitalistické ideológie sú anarchizmus (s výnimkou anarchokapitalizmu), komunizmus a marxizmus.
Z prieskumu BBC z roku 2009, ktorý prebehol v 27 krajinách, vyplýva, že 23% opýtaných súhlasí s tým, že kapitalizmus treba nahradiť iným systémom. Najviac, 43% ľudí, si to myslí vo Francúzsku.
Podľa anarchistov komunisti ani marxisti medzi skutočných antikapitalistov nepatria, keďže systém, ktorí chcú komunisti a marxisti je štátny kapitalizmus.
Ján Guráň

Životopis

Ján Guráň sa narodil 17. novembra 1960 v Ružomberku. Detstvo prežil najskôr v obci Liptovská Štiavnica a potom v obci Likavka, kde aj navštevoval Základnú školu. Už od útleho detstva sa venoval maľovaniu, modelovaniu a svojimi malými dielkami, už vtedy získal nejedno ocenenie. V rokoch 1971 – 1977 navštevoval Ľudovú školu umenia. Jeho učiteľom kresby a maľby bol významný reštaurátor diel Majstra Pavla z Levoče – Juraj Maták.
Modelovaniu sa priúčal pri Kataríne Zajacovej a akademickom maliarovi Jánovi Kudličkovi. Od roku 1976 – 1980 študoval na Strednej priemyselnej škole stavebnej. Začiatkom 80. rokov sa zoznámil s prof. Kornelom Smržíkom a bol spoluorganizátorom tvorivých stretnutí v krajine pri Oravskej priehrade.
Za jeho prvé úspechy môžeme považovať roky, keď bol na vojenskej službe, kedy začal maľovať na keramické taniere a dostal ocenenie za najkrajšie olejomaľby. Neskôr sa dostal k maľbe na plátno a maľoval aj na steny. Na začiatku tvoril maľbu na tanieroch, fľašiach a rôzne malé miniatúry s motívmi kvetov, zátiší a portrétov pre kamarátov. Jeho maľované miniatúry zdobia nejednu domácnosť. Počas výstavby sídliska Tvrdošín – Medvedzie sa zoznámil s akad. maliarkou Máriou Medveckou, viackrát Jána Guráňa pozvala do svojho rozľahlého a presvetleného ateliéra.
V súčasnosti sa venuje svojej milovanej záľube – stvárňuje olejomaľbu na plátne, kde predstavuje krajinky a architektúru Liptova. Obľúbeným motívom sú monumentálne školské schody s balustrádou a dominantným kostolom sv. Andreja. Svoje diela vystavuje v spolupráci s riaditeľom Galérie umenia vo Vlkolínci p. Marcelom Koleštíkom, no nielen tam.
4. – 5. júna 2010 bol pozvaný na návštevu do moravského mesta Kroměříž, ktoré patrí do zoznamu UNESCO, kde vystavoval svoje diela spolu s ostatnými amatérskymi maliarmi a maľovali aj naživo. V lete 8. augusta 2010 v Galérii ľudového umenia vo Vlkolínci sa konala vernisáž výstavy Srdce na dlani, kde vystavoval svoje diela, ktoré boli predmetom výmennej výstavy v Báčskom Petrovci vo Vojvodine v Srbsku.
Estaing (Aveyron)

Poloha

Obec má rozlohu 16,96 km². Najvyšší bod je položený 760 m n. m. a najnižší bod 301 m n. m.

Obyvateľstvo

Počet obyvateľov obce je 603 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Úhorotvaré

Úhorotvaré alebo úhory (Anguilliformes) sú rad zo skupiny Neopterygii.

Charakteristika

Pretože patria do skupiny Elopomorpha majú larválne štádium lístkovitého tvaru nazývané leptocephalus.
Majú hadovité telo a pohybujú sa vlnením celého tela. Ich chrbticu tvorí vyše 100 stavcov a sú veľmi ohybné. Majú dlhú chrbtovú a ritnú plutvu, kým chvostová plutva a prsné a brušné plutvy bývajú veľmi malé alebo chýbajú. Väčšinou nemajú šupiny. Väčšinou sú to dravce a striehnu na korisť v punklinách a podobne.
Veľa druhov má v krvi jedovaté látky (tzv. ichtyotoxíny). Patria sem najmä hlbokomorské ryby, ale aj niekoľko sladkovodných rýb sťahujúcich sa na neresenie do mora - úhory v užšom zmysle. Severoamerické a európske úhory putujú 4 až 6 mesiacov bez príjmu potravy vyše 6400 km do rôznych častí Sargasového mora, pričom po nerese rodičia hynú.
Murény bývajú v litorálnom pásme teplých morí.
Luc-en-Diois (obec)

Poloha

Obec má rozlohu 23,49 km². Najvyšší bod je položený 1 245 m n. m. a najnižší bod 501 m n. m.

Obyvateľstvo

Počet obyvateľov obce je 460 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jevgenija Jevgenievna Poľakovová

Kariéra

Jej prvým úspechom bola zlatá medaila za štafety na 4x100 metrov na letnej univerziáde 2005 v tureckom Izmire. Na halových majstrovstvách Európy 2007 v Birminghame dobehla vo finále na druhom mieste v čase 7,18. Rýchlejšia bola len Belgičanka Kim Gevaertová (7,12). V roku 2007 skončila jej cesta na majstrovstvách sveta v Osake v semifinálovom behu.
Reprezentovala na letných olympijských hrách v Pekingu, kde v semifinálovom behu zabehla čas 11,38, čo na postup do finále nestačilo. Napriek tomu si z olympiády odviezla zlatú medailu. Ruská štafeta na 4x100 metrov v zložení Poljakovová, Alexandra Fedorivová, Julia Guščinová a Julia Čermošanská prebehla cieľom ako prvá v čase 42,31. Druhé Belgičanky stratili 23 stotín.
V roku 2009 sa stala v Turíne halovou majsterkou Európy na šesťdesiatke, keď zabehla vo finále rovnaký čas ako na HME 2007. Na svetovom šampionáte v Berlíne nepostúpila z štvrťfinálového behu do semifinále. Vo finále krátkej štafety dobehli Rusky v rovnakom zložení ako na olympiáde 2008, na štvrtom mieste v čase rovných 43 sekúnd a so stratou 13 stotín na bronzové kvarteto domácich Nemiek.
Bourguignon-sous-Montbavin

Polohopis

Bourguignon-sous-Montbavin má rozlohu 1,92 km². Najvyšší bod je položený 182 m n. m. a najnižší bod 70 m n. m.

Obyvateľstvo

Bourguignon-sous-Montbavin má 126 obyvateľov (2009).
Graf vývoja obyvateľstva:
Zdroje: INSEE